Diari Oficial de la Generalitat Valenciana


Sumari del DOGV 2076, del 27-07-1993 (1993/828786)

ORDRE de 7 de juny de 1993, de la Conselleria d'Administració Pública, per la qual acorda la dissolució de l'agrupació integrada pels municipis de Lugar Nuevo de Fenollet i Genovès (València) per al manteniment en comú de la secretaria i del personal administratiu.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/07/(3)/dof/vci/html**

### Dades del document

Número de DOGV
:   2076

Data del DOGV
:   27-07-1993

Secció del DOGV
:   DISPOSICIONS GENERALS

Número del document
:   1993/828786


Data del document
:   07-06-1993

Organisme emissor
:   Conselleria d'Administració Pública

Tipus de document
:   Ordre

Ordre de 7 de juny de 1993, de la Conselleria d'Administració Pública, per la qual acorda la dissolució de l'agrupació integrada pels municipis de Lugar Nuevo de Fenollet i Genovés (València) per al manteniment en comú de la secretaria i del personal administratiu.  
Els municipis de Lugar Nuevo de Fenollet i Genovés de la província de València constituïren, en el seu moment, una agrupació per al manteniment en comú de la secretaria i del personal administratiu.  
S'ha produït un augment de les activitats administratives, fet que ha modificat les circumstàncies que motivaren la constitució de l'agrupació. Per això, els esmentats ajuntaments van adoptar els corresponents acords plenaris per dissoldre l'agrupació amb el quòrum legal requerit, a fi que cada ajuntament mantinga el seu lloc de secretaria.  
L'expedient ha estat tramitat d'acord amb les prescripcions legals.  
Per tant, fent ús de les facultats conferides pel Reial Decret 685/1979, de 13 de febrer, que regula les transferències d'aquestes competències, en relació amb el Decret 10/1985, de 21 de juny, de la Presidència de la Generalitat, i el Decret 114/1985, de 25 de juliol, del Consell de la Generalitat Valenciana,  
ORDENE  
Article primer  
Aprovar la dissolució de l'agrupació dels municipis de Lugar Nuevo de Fenollet i Genovés (València) per al manteniment en comú de la secretaria i del personal administratiu.  
Article segon  
Es trametrà còpia d'aquesta ordre a la Direcció General de la Funció Pública del Ministeri per a les Administracions Públiques a fi que es designe Secretària de l'Ajuntament de Genovés la Sra. María Angeles Yeves Urriaga, actual secretària de l'agrupació, i que s'adscriga a l'Ajuntament de Genovés el Sr. Miguel Descals Vila, funcionari de carrera d'administració general del grup C.  
També s'haurà de proveir la plaça de secretaria de l'Ajuntament de Lugar Nuevo de Fenollet, després de la classificació de la plaça resultant.  
Article tercer  
Les persones interessades podran interposar contra aquesta ordre, que posa fi a la via administrativa, després de la comunicació preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la publicació d'aquesta ordre en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei de la Jurisdicció Contenciosa Administrativa (disposicions addicionals desena i onzena de la Llei 30/1992). Tot això sense perjudici que s'exercesca qualsevol altre recurs que es considere oportú.  
València, 7 de juny de 1993  
El Conseller d'Administració Pública   
EMERIT BONO I MARTINEZ


Còpia Permalink ELI